Тома Измирлиев
Автобиография

chitanka.info

Извъдил съм се между хората

в света без никакви покани:

не пели ангели в просторите,

не били даже и камбани.

Едничка само акушерката

над мене взела да се вайка:

„Главата му не е по мерката,

ще стане май нехранимайка“

А… право имала си бабата

така печално да въздиша

негоден за полезна работа,

аз почнах стихчета да пиша.

И своя хумор занимателен

така трогателно аз лея,

че злополучните читатели

разплаквам, вместо да разсмея.

Стихотворението е публикувано под псевдонима Фома Фомич във вестник „Щурец“ №150 / 1935 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.